5 кылме

5 кылме (5 ноябрь) — григориан кечышот почеш идалыкын 309-ше (кужемдыме ийлаште — 310-шо) кечыже. Идалык пытыме марте 56 кече кодеш.

 Пайрем да памятный дате-влак 
  — Сарзе разведчикын кечыже.

 Лӱмгече 
Кылме тылзын визымше кечынже шке лӱмгечыштым Игнатий, Пётр, Николай, Афанасий, Владимир да Яков-влак палемдат.

 Событий-влак 
Тугак ончо: :Категорий:Кылме тылзын 5 кечысе событий-влак
 1929 — Совет Ушемыште икымше планетарийым почыныт.
 1957 — Болгарийысе Пловдив олаште «воин-утарышылан» чапкум шогалтыме.
 1967 — Останкин телебашньым почыныт.

 Марий тӱняште 
 1973 — Йошкар-Олаште Воин чап мемориал комплексым почмо.
 1999 — Йошкар-Олаште калык сымыктыш тоштерым почмо. 
 1845 — Марий Тӱрек кундемысе Косолоп школым почмо.
 1995 — У Роҥго кундемысе Иванов лӱмеш краевед тоштерым почмо. 

 Шочыныт 
Тугак ончо: :Категорий:Кылме тылзын 5 кечынже шочшо-влак
 1927 — Надежда Алексеевна Пасякина, тазалык аралтыш пашаеҥ, Марий республикын сулло эмлызыже. Юрино кундемыште шочын. Ончычсо паша корныжо Юринысе, Кужэҥерысе, Моркысо эмлыме верла дене кылдалтын. 1960-шо ий гыч Йошкар-Оласе эмлыме верыште пашам ышташ тӱҥалын. 16 ий сар ветеран-влакын эмлыме верыште тӱҥ эмлызын алмаштышыже лийын. Суапле пашажлан Йошкар Знамя Паша орден дене палемдалтын.
 1936 — Леонид Логинович Яндаков (Леонид Яндак), серызе, журналист, кусарыше, туныктышо, комсомол пашаеҥ, радиожурналист, газет редакций пашаеҥ Марий Элын сулло журналистше палемда. Леонид Логиновичын перожо йымач ятыр пьесе шочын: «Пеледыш пайрем», «Тулык ава», «Пусаксолаште томаша», «Пелчан кугыжа», «Йӧратымаш? Йӧратымаш! Йӧратымаш…». Тыгак тудо мыланна «Чоткар», «Мамич Бердей», «Онар» роман-влакын авторжо семын палыме. Кусарыме пашажым ончалаш гын, ик эн тӱҥ пашажлан «У сугыньым» шотлаш лиеш. 

 Коленыт 
Тугак ончо: :Категорий:Кылме тылзын 5 кечынже колышо-влак

 Калык пале 
Яковын кечыже. Тиде кечын ожно муйым кочкыныт. Тыгак оҥай модышым эртареныт: пырля погынымо годым мукш семын ызгеныт. Тидын дене вес ий муй лектыш сай лиеш, манын ушаненыт.  

Категорий:5 кылме